CELEX: 
Language: fi
Date: 2017-06-23 00:00:00
Title: KOMISSION DELEGOITU ASETUS (EU) …/…, yhteisen kalastuspolitiikan alan neuvoa-antavien toimikuntien toimintaa koskevista yksityiskohtaisista säännöistä annetun delegoidun asetuksen (EU) 2015/242 muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Yhteisessä kalastuspolitiikassa (YKP) säädetään sidosryhmien organisaatioiden perustamisesta; näiden neuvoa-antavien toimikuntien päätehtävänä on antaa omalla alueellaan tai toimivalta-alallaan komissiolle ja asianomaisille jäsenvaltioille neuvontaa kalastuksenhoitoon sekä kalastuksen ja vesiviljelyn sosioekonomisiin ja kalavarojen säilyttämistä koskeviin näkökohtiin liittyvissä asioissa. 
            
            
               Euroopan parlamentin ja neuvoston asetus (EU) N:o 1380/2013
                  1
                sisältää säännöt neuvoa-antavien toimikuntien tehtävistä, kokoonpanosta, toiminnasta ja rahoituksesta, ja siinä siirretään komissiolle valta antaa delegoituja säädöksiä neuvoa-antavien toimikuntien toimintaa koskevista yksityiskohtaisista säännöistä. 
            
            
               Lokakuun 9. päivänä 2014 annetussa komission delegoidussa asetuksessa (EU) 2015/242 vahvistetaan yhteisen kalastuspolitiikan alan neuvoa-antavien toimikuntien toimintaa ja erityisesti niiden rakennetta ja organisaatiota koskevat yksityiskohtaiset säännöt.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Tällä delegoidulla säädöksellä muutetaan komission delegoidun asetuksen (EU) 2015/242 säännöstä, joka koskee neuvoa-antavissa toimikunnissa asetuksen (EU) N:o 1380/2013 45 artiklan 1 kohdan mukaisesti edustettuina olevien kahden pääasiallisen sidosryhmän (yhtäältä kalatalous- ja vesiviljelyala ja toisaalta kansalaisyhteiskunta) määritelmiä, sekä säännöstä, joka koskee neuvoa-antavien toimikuntien toimeenpanevan komitean nimittämistä. Mainituilla säännöksillä täydennetään asetuksen (EU) N:o 1308/2013 muita kuin keskeisiä osia. 
            
            
               Tämän delegoidun säädöksen hyväksymistä edeltäneisiin kuulemisiin osallistuivat sen sisältö huomioon ottaen pääasiassa neuvoa-antavat toimikunnat. Aihetta käsiteltiin perusteellisesti 5. joulukuuta 2016 komission järjestämässä neuvoa-antavien toimikuntien välisessä koordinointikokouksessa, johon osallistuivat kaikki tosiasiallisesti toimivat kymmenen neuvoa-antavaa toimikuntaa, ja lisäksi komission yksiköiden ja neuvoa-antavien toimikuntien sihteeristöjen välillä on ollut jonkin verran epävirallista yhteydenpitoa. Neuvoa-antavien toimikuntien koordinointikokouksen jälkeen useat neuvoa-antavat toimikunnat tai jotkin niiden jäsenet ovat esittäneet näkemyksensä kirjallisesti.
            
            
               Luonnos esiteltiin 15. joulukuuta 2016 kalatalous- ja vesiviljelyalan asiantuntijaryhmässä, jossa oli mukana kansallisia asiantuntijoita sekä Euroopan parlamentin ja neuvoston edustajia.        
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Lokakuun 9. päivänä 2014 annetussa komission delegoidussa asetuksessa (EU) 2015/242 vahvistetaan yhteisen kalastuspolitiikan alan neuvoa-antavien toimikuntien toimintaa ja erityisesti niiden rakennetta ja organisaatiota koskevat yksityiskohtaiset säännöt. Tämän delegoidun säädöksen tullessa voimaan muutetaan 9. lokakuuta 2014 annetun komission delegoidun asetuksen (EU) 2015/242 2 artiklaa sekä 4 artiklan 2 ja 3 kohtaa. Tämän delegoidun säädöksen tarkoituksena on edistää neuvoa-antavien toimikuntien kitkatonta toimintaa. 
            
            
               KOMISSION DELEGOITU ASETUS (EU) …/…,
            
            
               annettu 23.6.2017,
            
            
               yhteisen kalastuspolitiikan alan neuvoa-antavien toimikuntien toimintaa koskevista yksityiskohtaisista säännöistä annetun delegoidun asetuksen (EU) 2015/242 muuttamisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013
                  2
                ja erityisesti sen 45 artiklan 4 kohdan,
            
            
               sekä katsoo seuraavaa:
            
            
               (1)Asetuksen (EU) N:o 1380/2013 43 artiklassa säädetään neuvoa-antavien toimikuntien perustamisesta; niiden on edistettävä kalastuksen ja vesiviljelyn kaikkien sidosryhmien tasapainoista edustusta sekä yhteisen kalastuspolitiikan tavoitteiden saavuttamista.
            
         
         
            
               (2)Asetuksen (EU) N:o 1380/2013 45 artiklan 4 kohdan mukaisesti komissio antoi komission delegoidun asetuksen (EU) 2015/242 yhteisen kalastuspolitiikan alan neuvoa-antavien toimikuntien toimintaa koskevista yksityiskohtaisista säännöistä
                  3
               .
            
            
               (3)Delegoidun asetuksen (EU) 2015/242 2 artiklassa määritellään muun muassa termit ’alakohtaiset organisaatiot’ ja ’muut eturyhmät’, joilla tarkoitetaan kahta neuvoa-antavissa toimikunnissa asetuksen (EU) N:o 1380/2013 45 artiklan 1 kohdan mukaisesti edustettuna olevaa sidosryhmää. 
            
            
               (4)Mahdollisten tulkintaongelmien välttämiseksi on tarpeen vielä yhdenmukaistaa termin ’alakohtaiset organisaatiot’ määritelmää asetuksen (EU) N:o 1380/2013 45 artiklan 1 kohdan sanamuotoa vastaavaksi.
            
            
               (5)Koska saattaa olla olemassa sekaorganisaatioita, jotka edustavat sekä kalastusalaa että muita etuja, on tarpeen tarkentaa, että yleiskokous päättää neuvoa-antavien toimikuntien jäsenten luokittelusta yhdessä asetuksen (EU) N:o 1380/2013 45 artiklan 1 kohdassa tarkoitetuista kahdesta luokasta. 
            
            
               (6)Delegoidun asetuksen (EU) 2015/242 4 artiklassa säädetään neuvoa-antavien toimikuntien rakenteesta ja organisaatiosta ja erityisesti siitä, että yleiskokous nimittää toimeenpanevan komitean. 
            
            
               (7)Kun otetaan huomioon neuvoa-antavien toimikuntien kokoonpano, joka määritellään asetuksen (EU) N:o 1380/2013 liitteessä III olevan 2 kohdan a alakohdassa ja jossa yleiskokouksen ja toimeenpanevan komitean paikoista 60 prosenttia myönnetään alakohtaisille organisaatioille ja 40 prosenttia muille eturyhmille, on tarpeen myöntää kummallekin luokalle oikeus päättää itsenäisesti edustuksestaan toimeenpanevassa komiteassa ja näin turvata kaikkien sidosryhmien tasapainoinen edustus neuvoa-antavissa toimikunnissa,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
            
               Muutetaan delegoitu asetus (EU) 2015/242 seuraavasti:
            
            
            
               1)Korvataan 2 artiklan 2 kohta seuraavasti:
            
            
               ”2. ’alakohtaisilla organisaatioilla’ kalatalousalan (mukaan lukien työsuhteessa olevat kalastajat) ja tapauksen mukaan vesiviljelyalan toimijoita edustavia järjestöjä ja jalostuksen ja kaupan pitämisen alojen edustajia.”.
            
            
            
               2)Muutetaan 4 artikla seuraavasti:
            
            
               a) lisätään 2 kohtaan c alakohta seuraavasti:
            
            
               ”c) päätettävä neuvoa-antavien toimikuntien jäsenten luokittelusta luokassa ’alakohtaiset organisaatiot’ tai luokassa ’muut eturyhmät’. Päätöksen on perustuttava objektiivisiin ja todennettavissa oleviin perusteisiin, kuten asianomaisen organisaation sääntöihin, jäsenluetteloon ja toiminnan luonteeseen.”;
            
            
            
               b)korvataan 3 kohta seuraavasti:
            
            
               ”3. Alakohtaisten organisaatioiden ja muiden eturyhmien niille myönnettyjen paikkojen osalta antaman ilmoituksen perusteella yleiskokous nimittää toimeenpanevan komitean, jossa on enintään 25 jäsentä. Yleiskokous voi komissiota kuultuaan päättää nimittää enintään 30 jäsenen toimeenpanevan komitean, jotta varmistetaan pienimuotoista kalastusta harjoittavien laivastojen asianmukainen edustus.”. 
            
         
         
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 23.6.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 1).
               
               
                  
                     (2)
                  EUVL L 354, 28.12.2013, s. 22.
               
               
                  
                     (3)
                  Komission delegoitu asetus (EU) 2015/242, annettu 9 päivänä lokakuuta 2014, yhteisen kalastuspolitiikan alan neuvoa-antavien toimikuntien toimintaa koskevista yksityiskohtaisista säännöistä (EUVL L 41, 17.2.2015, s. 1).